5)

I artikel 16 foretages følgende ændringer: a) Stk. 1 og 2 affattes således: »1. Grundlaget for beregning af støtten til arealrelaterede foranstaltninger fastsættes i henhold til artikel 50, stk. 1, 3 og 7, i forordning (EF) nr. 796/2004. Ved anvendelsen af denne artikel betragtes arealer, som en modtager har anmeldt, og hvortil der ydes samme støttesats under en bestemt arealrelateret foranstaltning, som én afgrødegruppe. Hvis der anvendes degressive støttebeløb, skal der dog tages hensyn til gennemsnittet af disse værdier i relation til de respektive anmeldte arealer. Hvis der er fastsat en maksimumsgrænse eller et loft for det støtteberettigede areal, skal antallet af hektar i støtteansøgningen nedsættes til den grænse eller det loft, der er fastsat. 2. Overstiger det areal, der er anmeldt med henblik på at opnå støtte for den pågældende afgrødegruppe, det areal, der er fastslået i henhold til artikel 50, stk. 3, i forordning (EF) nr. 796/2004, beregnes støtten på grundlag af det fastslåede areal minus det dobbelte af forskellen, hvis forskellen enten er på over 3 % eller to hektar, men ikke udgør mere end 20 % af det fastslåede areal. Hvis forskellen udgør over 20 % af det fastslåede areal, ydes der ingen arealstøtte for den pågældende afgrødegruppe. Hvis forskellen udgør over 50 %, skal modtageren endnu engang udelukkes fra at modtage støtte på et beløb, der højst svarer til forskellen mellem det anmeldte areal og det areal, der er fastslået i henhold til artikel 50, stk. 3, i forordning (EF) nr. 796/2004.« b) Stk. 3 udgår. c) Stk. 4 affattes således: »4. Uanset stk. 2 og stk. 3, første afsnit, skal det beløb, der ydes modtagere i medlemsstater, der anvender den generelle arealbetalingsordning, jf. artikel 122 i Rådets forordning (EF) nr. 73/2009 (6), hvis forskellen mellem det anmeldte areal og det fastslåede areal er mere end 3 %, men ikke over 30 % af det fastslåede areal, nedsættes med det dobbelte af den konstaterede forskel, når der er tale om støtteansøgninger for kalenderåret 2009. Hvis forskellen udgør over 30 % af det fastslåede areal, ydes der ingen støtte for kalenderåret 2009. d) Stk. 5 og 6 affattes således: »5. Skyldes forskellen mellem det anmeldte areal og det areal, der er fastslået i henhold til artikel 50, stk. 3, i forordning (EF) nr. 796/2004, forsætlige uregelmæssigheder, udelukkes modtageren fra at modtage den støtte, han ville have været berettiget til i henhold til nævnte artikel for det pågældende kalenderår og den pågældende arealrelaterede foranstaltning, hvis forskellen udgør over 0,5 % af det fastslåede areal eller over en hektar. Hvis forskellen er over 20 % af det fastslåede areal, udelukkes modtageren endnu engang fra at modtage støtte på et beløb, der højst svarer til forskellen mellem det anmeldte areal og det areal, der er fastslået i henhold til artikel 50, stk. 3, i forordning (EF) nr. 796/2004. 6. Det beløb, som støttemodtageren i henhold til stk. 2, tredje afsnit, og stk. 5 i nærværende artikel udelukkes fra at modtage, modregnes i de støttebetalinger, som den pågældende modtager har ret til i henhold til de støtteordninger, der er omhandlet i forordning (EF) nr. 1698/2005 eller forordning (EF) nr. 73/2009, idet modregningen foretages i forbindelse med ansøgninger, som han indsender i løbet af de tre kalenderår, der følger efter kalenderåret, hvor forholdet konstateres. Hvis beløbet ikke kan modregnes fuldt ud i disse støttebetalinger, annulleres restbeløbet.«